Diari Oficial de la Generalitat Valenciana


Sumari del DOGV 5070, del 12-08-2005 (2005/3373)

RESOLUCIÓ de 17 de febrer de 2005, de la Conselleria d'Agricultura, Pesca i Alimentació, per la qual s'autoritza la transferència de crèdits entre el capítol II de diversos programes, així com l'ajust en la dotació entre línies de subvenció del capítol IV del programa 714.60, Qualitat Agroalimentària; del capítol IV del programa 714.80, Desenvolupament i Millora de la Ramaderia; i del capítol VII del programa 714.20, Ordenació i Millora de les Produccions Agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/3373


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 17 de febrer de 2005, de la Conselleria d'Agricultura, Pesca i Alimentació, per la qual s'autoritza la transferència de crèdits entre el capítol II de diversos programes, així com l'ajust en la dotació entre línies de subvenció del capítol IV del programa 714.60, Qualitat Agroalimentària; del capítol IV del programa 714.80, Desenvolupament i Millora de la Ramaderia; i del capítol VII del programa 714.20, Ordenació i Millora de les Produccions Agràries. [2005/3373]
  
Una vegada iniciat l'exercici 2005, s'han observat certs desajustos en el capítol II d'alguns programes que es fa necessari corregir a fi de gestionar adequadament els corresponents crèdits. Hi ha insuficiència de crèdits en els programes 531.20, Desenvolupament Rural, 711.10, Direcció i Servicis Generals, i 714.20, Ordenació i Millora de les Produccions Agràries; en canvi, en els programes 714.60, Qualitat Agroalimentària, 542.20, Investigació i Tecnologia Agrària, 714.80, Desenvolupament i Millora de la Ramaderia, 531.10, Estructures Agràries, i 714.10, Ordenació i Millora de la Producció Pesquera, hi ha al dia de la data certes disponibilitats de crèdits susceptibles de minoració.
  
D'altra banda, i com a conseqüència del compliment de l'Acord del Govern Valencià, de 14 de maig de 2004, han quedat a la finalització d'este exercici pressupostari obligacions degudament adquirides pendents de pagar. Per a atendre algunes d'estes obligacions no hi ha crèdit suficient en l'aplicació pressupostària corresponent; en canvi, hi ha crèdits en situació jurídica i comptable de disponible en certes línies des de les quals es pot fer la transferència corresponent. En particular, esta possibilitat es dóna en el capítol 4 del programa 714.60, dins del capítol 4 del programa 714.80, en el qual serà necessària la reobertura d'una línia de subvenció i, finalment, dins del capítol 7 del programa 714.20.
  
A fi de possibilitar el compliment de les esmentades obligacions i per a escometre noves depeses de naturalesa corrent, es fa necessari autoritzar les corresponents transferències de crèdits en els termes que s'expressen en la present resolució.
  
A la vista de l'anterior.
  
Vist l'informe de l'Oficina Pressupostària d'esta Conselleria.
  
Vist l'informe de conformitat emés per la Intervenció Delegada de la Intervenció General a la Conselleria d'Agricultura, Pesca i Alimentació.
  
En virtut de l'article 20.1.a) i c) de la Llei 14/2004 de 29 de desembre, de Pressupostos de la Generalitat Valenciana per a l'exercici 2005.
  
En virtut de la delegació de competències establides en l'article 1. e) de l'Ordre de 21 d'octubre de 2003, de la Conselleria d'Agricultura, Pesca i Alimentació (DOGV número 4.618, de 29 d'octubre de 2003), resolc:
  
Primer
  
Autoritzar la minoració de crèdits de les aplicacions pressupostàries i pels imports següents, (xifres en euros):
  
Aplicació pressupostària Import (euros)
  
34.86.08.493.00.4 129.000,00
  
59.09.40.348.83.4 455.000,00
  
63.00.21.782.28.6 389.000,00
  
65.83.94.267.63.4 287.000,00
  
36.66.36.072.82.6 120.000,00
  
Suma de minoracions capítol 2 1.380.000,00
  
Segon
  
Autoritzar la reobertura de la línia codi T6101, Diputació de Castelló. Arreplega i transformació de cadàvers animals, de caràcter nominatiu, el beneficiari de la qual és la Diputació de Castelló.
  
Tercer
  
Autoritzar l'increment de crèdits de les aplicacions pressupostàries i pels imports següents, (xifres en euros):
  
Aplicació pressupostària Import (euros)
  
47.80.15.534.05.1 250.000,00
  
91.32.49.456.22.6 780.000,00
  
04.66.45.638.27.3 350.000,00
  
Suma d'increments capítol 2 1.380.000,00
  
València, 17 de febrer de 2005.- El sotssecretari de la Conselleria d'Agricultura, Pesca i Alimentació (per delegació Ordre de 21.10.2003, Diari Oficial de la Generalitat Valenciana número 4.618, de 29.10.2003): Carlos Mínguez Plasencia.